કર્મયોગી પોતાનું ભાગ્ય સ્વયં લખે છે અને અવસર તેમનાં ચરણોમાં આળોટે છે. બીજા જેવા બનવાને બદલે પોતાનો રસ્તો જાતે બનાવો. વડાપ્રધાન એક પોતાનું સૂત્ર શેઅર કરતા લખે છે કે જીવનભર હું એક સરળ મંત્ર સાથે જીવ્યો છું- કંઈક બનવા માટે નહીં, કંઈક કરવાના સપના જુઓ. એટલે ‘બનવાના બોજ’ને બદલે ‘કરવાના સંતોષ’ સાથે જીવનને નવી ઊંચાઈએ લઈ જઈએ. રોજ તમને ભણાવતા શિક્ષકો, સ્કૂલે લઈ જતા ડ્રાઇવર, શાળાને સાફ રાખતા સફાઈ કર્મી, માત્ર તમારો જ સ્વાર્થ ન જોતાં બીજાઓ વિશે પણ વિચારો. એમ કરતા તમે નમ્ર બનશો. યોગ વિશ્વને ભારતનો ઉપહાર છે. છેલ્લા સૂત્રમાં વડાપ્રધાન યોગને તંદુરસ્ત શરીર અને તેજ દિમાગની ચાવી ગણાવતા યોગાભ્યાસને પોતાની દિનચર્યાનો હિસ્સો બનાવવાની અપીલ કરે છે.